بیرلشمیش میللت‌لر تشکیلاتی اینسان حاق‌لاری کووردیناسیون مرکزی‌نین سؤزجوسو ینس لارکه (Jens Laerke) "باریش چشمه‌سی" حرکاتی‌نین رئاللاشدیغی بؤلگه‌یه 23 اوکتبردان بو یانا 74 مین سوریه وطنداشی‌نین گئری دؤندوگونو بیلدیردی.
آنادولو آژانسینا وئردیگی موصاحیبه‌ده ی.لارکه بیلدیریب: "سوریه-نین قوزیی –دوغوسوندا باشلانغیجدا 180 مین وطنداش یئریندن-یوردون‌دان ائدیلمیشدی. بون‌لارین 106 مینی هله قاییتماییب، اما تخمینا 74 مین سوریه-لی گئری دؤنوب."
قئید ائدک کی، "باریش چشمه‌سی" حرکاتی تورکیه-‌نین گونئی سرحدینده یارادیلماغا چالیشیلان ترور دهلیزینی محو ائتمک، بؤلگه‌یه باریش و حضور گتیرمک مقصدیله 9 اوکتبردا باشلاندی. 17 اوکتبردا تورکیه ایله امریکا آراسیندا حرکاتلا باغلی 13 ماده‌لیک اورتاق بیانات حاضرلاندی. 22 اوکتبردا ایسه تورکیه پرزیدنتی رجب طیب اردوغان روسیا‌لی همکاری ولادیمیر پوتینله سوریه-نین قوزیی ایله علاقه‌دار 10 ماده‌لیک موقاویله ایمضالادی‌لار.
